Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 7/14/8806	Košice, 5.5.2014
EEČ : 2-65-138-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
za mesiace jún a júl 2012 a mesiace január a február 2013 si neplnil svoju vyživovaciu povinnosť voči svojej dcére XXXXX, nar. 24. 01. 2011, ktorá je vo výchove svojej matky XXXXX, hoci mu táto povinnosť prispievať na jej výživu bola určená rozsudkom Okresného súdu Košice - okolie sp. zn. 13P/75/2011 zo dňa 27. 03. 2012, a to sumou 120 € mesačne do 15-teho dňa toho ktorého mesiaca do rúk matky, čím mu takto vznikol dlh na výživnom za 4 mesiace vo výške 480 €, 

lebo zanikla trestnosť činu

Odôvodnenie:
Uznesením povereného príslušníka OO PZ Moldava nad Bodvou sp. zn. ČVS: ORP-1658/MO-KS-2013 zo dňa 26. 01. 2014 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu konania bolo zistené, že obvinený XXXXX svoju alimentačnú povinnosť splnil.

	Túto skutočnosť potvrdila aj poškodená XXXXX dňa 29. 04. 2014 pri výsluchu na OO PZ Moldava nad Bodvou. 

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor